พอดีว่าผมเป็นคนอ้วนสูง185 นน145 กก ย้ายที่อยู่จาก กทม มาอยู่ อ.ฝาง จ.เชียงใหม่ ตอนนอนจะมีอาการหายใจไม่อิ่ม หายใจเข้าออกจะมีเสียงวีด และถ้าดื่มสุราจะยิ่งหายใจไม่ออกเข้าไปอีก อยากจะถามคุนว่านี่คืออาการแรกเริ่มของโรคหอบหืดหรือป่าว เคยไปหาที่คลีนิคตรวจปอดแล้วบอกว่าอาการปกติ ขอคำแนะนำด้วยครับขอบครับ
สวัสดีค่ะ การวินิจฉัยที่เป็นไปได้1.มีภาวะหยุดหายใจขณะหลับ เกิดจากน้ำหนักตัวทีมาก-มีเนื้อส่วนเกินที่หลังคอเยอะ เลยไปปิดทางหายใจเวลาเอนตัวลงนอน ทำให้หายใจไม่อิ่มและมีเสียงวี๊ดได้2 หอบหืด3 กรดไหลย้อน ทำให้หายใจติดขัด ซึ่งการดื่มสุราจะทำให้อาการแย่ลงได้ฟังดูเหมือนมีภาวะหยุดหายใจขณะหลับมากที่สุด เป็นภาวะที่มักเกิดในผู้ที่น้ำหนักตัวมาก กลไกดังกล่าวไปแล้ว อันตรายเพราะทำให้ร่างกายได้รับออกซิเจนไม่เพียงพอ ทำให้หัวใจทำงานผิดปกติตามมาได้ อาการมักมาด้วยนอนกรนดัง นอนเต็มที่แต่ตื่นมาแล้วยังเพลีย การดื่มสุราอาจจะไม่มีผลโดยตรงโรคหอบหืดมักกำเริบตอนที่เป็นหวัดหรือหลอดลมอักเสบ หรือเป็นมากตอนออกแรงค่ะการดูแลตัวเองเบื้องต้น ถ้าสูบบุหรี่ตอนนี้ให้งดค่ะ และงดดื่มสุราอาการที่ควรไปพบแพทย์ กรนดัง นอนเต็มที่แต่ตื่นมาแล้วยังเพลีย หายใจไม่ออกหรือเหนื่อยหอบเฉียบพลัน สามารถไปพบแพทย์ทั่วไปหรืออายุรแพทย์โรคปอด